גונסאלו מונטייל

גונסאלו אריאל מונטייל (בספרדית: Gonzalo Ariel Montiel; נולד ב-1 בינואר 1997 בגונסאלס קטאן שבארגנטינה) הוא כדורגלן ארגנטינאי המשחק בעמדת המגן ימני בקבוצת נוטינגהאם פורסט  מהפרמייר ליג ובנבחרת ארגנטינה.

קריירת מועדונים 
מונטייל גדל במחלקת הנוער של ריבר פלייט מליגת העל הארגנטינאית. ב-30 באפריל 2016 ערך את הופעת הבכורה שלו במועדון, בתיקו 0-0 נגד ולס סארספילד במסגרת הליגה. בסך הכל ערך 72 הופעות ליגה במדי המועדון, בהן הבקיע שלושה שערים.

ב-13 באוגוסט 2021 חתם מונטייל על חוזה לשלוש עונות בסביליה מהלה ליגה. ב-14 בספטמבר ערך את הופעת הבכורה שלו במועדון, בתיקו 1-1 נגד רד בול זלצבורג במסגרת שלב הבתים של ליגת האלופות לעונת 2021/2022. ב-22 בספטמבר ערך את הופעת הבכורה שלו בליגה, בניצחון 1–3 על ולנסיה במסגרת המחזור השישי לעונת 2021/2022. בעונתו הראשונה במועדון ערך 18 הופעות ליגה והבקיע שער אחד.

ב-31 במאי 2023, כבש את הפנדל האחרון בשלב הפנדלים בגמר הליגה האירופית, מה שהביא לניצחונה של סביליה ולזכייתה בגביע.

ב-23 באוגוסט 2023 הושאל לנוטינגהאם פורסט.

קריירה בינלאומית 
ב-22 במרץ 2019 ערך מונטייל את הופעת הבכורה שלו בנבחרת ארגנטינה, בהפסד 1–3 לנבחרת ונצואלה במשחק ידידות. הוא היה חלק מסגל נבחרת ארגנטינה שזכה בקופה אמריקה 2021, ואף שיחק בניצחון 0–1 על נבחרת ברזיל בגמר.

נכלל בסגל נבחרת ארגנטינה בטורניר מונדיאל 2022. כבש את הפנדל האחרון בשלב הפנדלים בגמר גביע העולם, מה שהביא לניצחונה של ארגנטינה ולזכייתה השלישית בגביע העולם.

תארים 
 ריבר פלייט
גביע ארגנטינה (3): 2016, 2017, 2019
הסופר קאפ הארגנטינאי (2): 2017, 2019
קופה ליברטדורס: 2018
רקופה סודאמריקנה (2): 2016, 2019
ליגת העל הארגנטינאית: 2021
 סביליה
 הליגה האירופית: 2022/2023
 נבחרת ארגנטינה
גביע העולם בכדורגל: 2022
קופה אמריקה: 2021

קישורים חיצוניים

הערות שוליים 

כדורגלנים ארגנטינאים
מגני כדורגל ארגנטינאים
כדורגלני ריבר פלייט
כדורגלני סביליה
כדורגלני נוטינגהאם פורסט
כדורגלני נבחרת ארגנטינה
כדורגלני קופה אמריקה 2021
כדורגלני מונדיאל 2022
ספורטאים ארגנטינאים בספרד
ספורטאים ארגנטינאים באנגליה
ארגנטינאים שנולדו ב-1997